﻿ RECENZII MARIAN VASILE, Stilurile de viaţă în România postcomunistă. Ce modele comportamentale adoptăm şi de ce, Iaşi, Editura Lumen, 2010 Transformările semnificative din cele mai multe domenii ale vieţii au reprezentat un puternic centru de interes pentru cercetările sociologice din România postdecembristă. Reconfigurarea dimensiunilor stratificării societăţii româneşti şi modul în care indivizii, grupurile şi comunităţile au găsit răspuns la această provocare reprezintă unul dintre pilonii centrali ai acestei lucrării. Teza de doctorat, susţinută şi publicată în anul 2010, a unuia dintre cei mai promiţători cercetători din domeniul stratificării sociale româneşti se prezintă publicului ca fiind rezultatul unei bune cunoaşteri a referinţelor bibliografice din acest domeniu, dar şi a caracteristicilor realităţii româneşti. Perspectiva metodologică bine închegată şi rezultatele oferite de aceasta pot fi considerate un alt punct-forte al lucrării. Lucrarea lui Marian Vasile se înscrie într-o serie de studii dedicate modului în care îşi construiesc românii strategiile atitudinal-comportamentale. Fără a restrânge lista lucrărilor semnificative din acest domeniu, este util să le amintim pe cele elaborate de: Cătălin Zamfir (1989) Stil de viaţă şi mod de viaţă. Reflecţii actuale asupra stadiului actual al analizei sociologice; Dumitru Sandu (1996) Sociologia tranziţiei. Valori şi tipuri sociale în România; Bogdan Voicu (2004) Resurse, valori, strategii de viaţă. Spaţii sociale de alegere în tranziţie; Manuela Stănculescu (2005) Dinamica strategiilor de viaţă în România, Mircea Comşa (2006) Stiluri de viaţă în societatea românească după ’89. Foarte diferite ca mod de abordare a aspectelor realităţii sociale, aceste lucrări se pot succeda într-o serie edificatoare asupra teoriilor şi metodologiilor relevante fiecărei etape a tranziţiei româneşti. Încă din partea de fundamentare teoretică a lucrării, autorul face o serie de delimitări necesare oricărei analize a stilurilor de viaţă. Astfel, Marian Vasile schematizează diferenţe semnificative în modul în care este definit „stilul de viaţă” în analizele de sociologie, psihologie şi marketing. Conform autorului: „Unii dintre primii utilizatori ai conceptului stil de viaţă sunt Max Weber (1946), Alfred Adler (1927) sau William Lazer (1963)” (Vasile, 2010: 26). Pentru analiza sociologică este importantă distincţia lui Max Weber dintre clase sociale şi grupuri de status şi asocierea celui din urmă cu liniile conceptuale definitorii ale stilului de viaţă: „prestigiul atribuit unui status este exprimat de faptul că, dincolo de orice altceva, se aşteaptă de la persoanele care aparţin sau care doresc să îi aparţină, să etaleze un stil de viaţă specific” (Weber, 1946/2001: 137 apud Vasile, 2010: 26). O altă distincţie subliniată în această lucrare este între conceptul stil de viaţă şi cel de timp liber. Concluzia autorului este că timpul liber este o parte a stilului de viaţă. Din punct de vedere metodologic, limitările asociate instrumentelor de cercetare folosite în analizele sociologice uzuale nu 1 : viaţa profesională, permit o măsurare validă şi fidelă a celor trei dimensiuni ale zilei obişnuite treburile din gospodărie şi timpul liber (Vasile, 2010). 1 O serie de cercetări recente (B. Adam, J. Urry, J. Hall ş.a.) evidenţiază diferenţe semnificative ale modului cum este perceput şi trăit timpul la nivel individual şi social. J. Hall (2010) prezintă grafic timpul sub forma unor conuri suprapuse şi construieşte o interesantă perspectivă a raportării indivizilor la trecut, prezent şi viitor. Prezentarea „timpului strategic” ca rezultat al planificării şi al formelor de investire în viitor poate avea o relevanţă semnificativă pentru analizele stilurilor şi ale strategiilor de viaţă. CALITATEA VIEŢII, XXII, nr. 2, 2011, p. 219–222 220 RECENZII 2 Stilurile de viaţă sunt legate de raportarea individului la structura socială, iar din această 2 . Astfel, perspectivă libertatea individuală poate fi privită în termeni de „oportunităţi” şi „constângeri” autorul acordă o importanţă deosebită atât condiţiilor sociale, cât şi sistemului de valori individual şi formelor de capital deţinute de indivizi. În funcţie de valorile şi capitalurile individuale se construiesc strategii comportamentale, iar pentru o societate în tranziţie acest aspect se dovedeşte a fi de neignorat, datorită diferenţelor semnificative dintre categoriile sociale. O abordare longitudinală a stilurilor de viaţă poate fi făcută în mai multe modalităţi. Acestea pot fi aşezate în directă legătură cu marile transformări de care secolul al XX-lea nu a dus lipsă (politice, tehnologice, economice, culturale, sociale etc.). Pentru autor este importantă delimitarea 3 , iar această distincţie este fundamentată pe perspectivele „perioadei fordiste” de „postmodernitate” diferite de caracterizare a consumului. Modalitatea în care era realizată definirea şi respectarea rolurilor în perioada fordistă avea asociat un tip de consumator care cumpăra ceea ce i se oferea (oferta ţinea cont de genul, vârsta şi clasa socială de apartenenţă a cumpărătorului). Pentru perioada postmodernă, este caracteristică satisfacerea facilă a nevoilor de la baza piramidei lui Maslow, iar surplusul de timp şi resurse este investit de indivizi în „estetizarea vieţii”. Pornind de la studiile lui Featherstone (pentru care „consumul implică atât emoţii, cât şi raţionalitate”), autorul afirmă că în postmodernitate „a fi înseamnă a avea un stil” (Vasile, 2010: 82). Acest stil este evaluat şi reconstruit 4 . Aspecte semnificative pentru „definirea în permanenţă printr-o permanentă raportare la ceilalţi identităţii ca o afacere globală” sunt asociate de către autor conceptelor de: McDonaldizare (Ritzer, 1998), McDisneizare (Bryman, 1999, 2004) şi glocalizare (Robertson, 1997). În acest sens, autorul găseşte ca fiind interesante conceptele de “motilitate” şi “capital de reţea” propuse de către J. Urry (2007) în studiile sale asupra mobilităţii: „Motilitatea se referă la potenţialul de a fi mobil al unui individ. Capitalul de reţea (…) este capacitatea de a genera şi susţine relaţii sociale cu acei indivizi care nu se află în mod necesar în proximitate spaţială a acestora, relaţii care produc beneficii emoţionale, financiare şi practice” (Urry, 2007: 197 apud Vasile, 2010: 141). 5 ale aceleiaşi societăţi au reprezentat Diferenţele semnificative dintre generaţiile contemporane un punct de interes pentru cercetătorii din ştiinţele umane, indiferent de perspectivele de la care aceştia au pornit (socioeconomic, A. J. Nicholas, 2009; studiul valorilor sociale, R. Inglehart, 2008; sănătate şi stiluri de viaţă sănătoase, Pia Svedberg et. al., 2006 etc.). Etica muncii, modalitatea de raportare la autoritate, relaţionarea umană, perspectivele asupra vieţii şi ideologiile de viaţă asumate, atitudinile şi valorile sunt doar câţiva dintre factorii ce fundamentează stiluri de viaţă diferite pentru categorii de vârstă distincte. „În diferite stadii ale vieţii demografice, fiecare dintre noi alege să acorde o importanţă sporită unui domeniu al vieţii. Acel domeniu al vieţii devine factorul care explică opţiunile valorice şi comportamentale” (Vasile, 2010: 117). Astfel, cu toate că individul este 2 Această perspectivă poate fi construită pe clasica distincţie dintre „agency/ structure” (Giddens, 1979). „Dualitatea structurii” relevă atât caracterul constrângător al acesteia, cât şi pe cel abilitant. Individul este liber în măsura în care proprietăţile structurale ale sistemului social îi permit, iar structura este definibilă doar prin raportare la comportamentele şi acţiunile individuale. 3 În funcţie de referinţele conceptuale utilizate, studiile sociologice centrate pe analiza transformărilor sociale majore din ultimele decenii ale secolului al XX-lea şi începutul secolului al XXI-lea disting între: postmodernitate (J. F. Lyotard, D. Harvey ş.a.), postindustrialism (D. Bell) şi modernitate reflexivă (A. Giddens, U. Beck ş.a.). 4 În acest context, poate apărea ca ilustrativă modalitatea în care D. Harvey schiţează unul dintre aspectele definitorii ale postmodernismului, respectiv raportarea la timpul trecut: „Ocolind ideea de progres, postmodernismul abandonează orice senzaţie a continuităţii şi a memoriei istorice, dezvoltând în acelaşi timp o capacitate incredibilă de a prăda istoria şi de a absorbi tot ce găseşte acolo ca aspect al prezentului” (Harvey, 2002: 63). 5 R. Inglehart (2008) demonstrează că societăţile moderne vestice se caracterizează prin diferenţe valorice semnificative, asociate cu categoriile de vârstă ale indivizilor, iar schimbarea valorilor sociale este corelată cu procesul prin care cohortele mai în vârstă sunt înlocuite de cohortele cu populaţie tânără. 3 RECENZII 221 condiţionat de stadiul vieţii proprii, acesta manifestă o anumită libertate de alegere în procesul construirii propriului stil de viaţă. Marian Vasile porneşte acest tip de analiză de la configuraţiile conceptuale ale geodemografiei şi psihografiei. Astfel, autorul acordă un rol semnificativ atât trăsăturilor geografice şi demografice, cât şi celor psihologice şi comportamentale. Pe acest spectru teoretic au fost construite o serie de metode şi tehnici de adunare şi interpretare a informaţiilor relevante (VALS, AIO, MOSAIC etc.). Abordarea stilului de viaţă dintr-o asemenea perspectivă necesită baze de date factuale, pe care însă autorul nu le are la dispoziţie decât într-o cantitate limitată. De referinţă poate fi considerat sistemul sociostilurilor creat de B. Cathelat: „un conglomerat metodologic în care erau utilizate zeci de baterii de indicatori care vizau fiecare element identificabil al vieţii obişnuite (…). Sociostilul acoperă viaţa profesională, viaţa personală, viaţa socială, viaţa economică şi obiectivele de viitor ale individului” (Vasile, 2010: 57). Societatea contemporană occidentală, caracterizată prin abundenţă, are unul dintre punctele principale de referinţă asociat cu comportamentele de consum. În acest sens, abordările sociologice au dezvoltat atât analize cantitative, cât şi analize calitative ale acestui fenomen. Pentru Marian Vasile, cele două metodologii sunt complementare. Evaluarea (cantitativă şi calitativă) comportamentelor de consum este condiţionată de scopurile finale ale cercetărilor (pentru marketing, cercetarea este direct corelată cu dorinţa creşterii vânzărilor, pentru publicitate este importantă cunoaşterea şi adaptarea mesajelor în funcţie de nişele de piaţă, pentru sociologie, scopurile pot fi asociate analizelor de stratificare şi mobilitate socială). Pe linia analitică a lui Holt, cercetătorul social al stilurilor de viaţă trebuie să ţină cont şi de semnificaţiile pe care consumatorul le asociază bunurilor şi serviciilor consumate. Astfel, valoarea simbolică investită de către indivizi în bunurile consumate este adesea în legătură cu statusul 6 . Dimensiunile statusului şi modul în care socioeconomic pe care aceştia îl au sau îşi doresc să-l obţină acestea sunt măsurate pot avea un important caracter predictiv referitor la comportamentul de consum al indivizilor. Acest tip de analiză trebuie să ţină cont atât de posibila adoptare de către indivizi a unor comportamente conforme cu grupul de referinţă ales şi nu cu cel de apartenenţă, cât şi de situaţiile 7 individuale sau colective caracterizate prin inconsistenţă de status sau inconsistenţă de clasă. Marian Vasile priveşte cu atenţie asupra modului în care G. Ritzer (2005) „distinge trei perspective teoretice asupra noilor spaţii de consum: marxistă, weberiană şi postmodernă” (Vasile, 2010: 138). Una dintre principalele direcţii de studiu a stilurilor de viaţă este legată de sănătate şi de modalitatea în care alimentaţia, sporturile practicate, consumul de băuturi alcoolice, tutun sau substanţe halucinogene influenţează liniile definitorii ale stilurilor de viaţă. Stilul de viaţă sănătos şi reperele teoretice pe care acesta le implică pentru analiza sociologică fac parte din temele de interes ale acestei lucrări. W. Cockerham (2005) „încercând să elaboreze o teorie a vieţii sănătoase, identifică patru categorii de factori care influenţează practicile unei persoane cu impact asupra sănătăţii acesteia: 1. circumstanţele legate de apartenenţa la o clasă (…); 2. vârsta, sexul, rasa /etnia (…); 3. colectivităţile(…); 4. condiţiile de locuit” (Vasile, 2010: 68–69). Toţi aceşti factori determină, într-o modalitate directă sau mai puţin directă, stilul de viaţă, calitatea vieţii şi chiar durata vieţii indivizilor. Astfel, investiţiile individuale în acumularea unor forme de capital (material, uman, social etc.) trebuie coroborate cu aceste condiţionări obiective ale vieţii umane (chiar dacă acestea sunt sau nu sunt conştientizate de către indivizi). O altă caracteristică a societăţii postmoderne este legată de reconfigurarea instituţională şi permanenta renegociere a raporturilor dintre dimensiunile vieţii individuale. Familia şi biserica, două dintre instituţiile fundamentale în organizarea socială tradiţională, se caracterizează prin transformări 6 Pornind analiza legăturii dintre consum şi stilurile de viaţă de la teoriile lui Jean Baudrillard şi Pierre Bourdieu, Mircea Comşa subliniază rolul important pe care îl au semnificaţiile cu care sunt investite obiectele consumate: „Valoarea unui obiect oferit consumului este dată în această logică de poziţia acestuia în contextul de semnificaţii socialmente constituit, consumul instituind, la nivelul societăţii, diferenţierea socială şi totodată contribuind la construirea identităţilor indivizilor şi grupurilor” (Comşa, 2006: 31). 7 Lenski, G., 1954, Status Crystallization: a Non-vertical Dimension of Social Status, American Journal Review. 222 RECENZII 4 semnificative la nivelul rolurilor sociale pe care le asumă. Astfel, societatea cunoaşterii şi a tehnologiei a condus spre secularizarea vieţii cotidiene, iar funcţiile asociate familiei nucleare moderne şi noile statute ale partenerilor necesită o nouă abordare a acestor realităţi. Societatea românească postcomunistă a înregistrat o serie de transformări semnificative în domeniul familiei: creşterea vârstei la prima căsătorie, nivelul ridicat al ratei divorţurilor, scăderea duratei medii a căsniciilor etc. Cu toate acestea atât biserica, cât şi familia demonstrează încă o puternică influenţă asupra vieţii românilor. Lucrarea urmăreşte să demonstreze că este posibilă o analiză a stilurilor de viaţă şi într-o societate relativ săracă, precum este cea românească. În acest scop, autorul consideră stilurile de viaţă ca „modele comportamentale uzuale ale persoanelor” şi le defineşte „în funcţie de două dimensiuni: spaţiul în care o persoană trăieşte şi diversitatea imprimată vieţii de zi cu zi” (Vasile, 2010: 165–166). Această perspectivă este coroborată cu analiza cluster de clase latente, în scopul evidenţierii unei tipologii relevante pentru realităţile societăţii româneşti contemporane. Această metodologie îi permite lui Marian Vasile să diferenţieze şase stiluri de viaţă şi să estimeze ponderea pe care acestea o au în societate: supravieţuitori în afara comunităţii (au resurse puţine, acumulate anterior, şi reprezintă aproximativ 22% din populaţie), captivi în spaţiul de status (sunt la începutul vieţii profesionale şi nu sunt avantajaţi de situaţia socială generală, reprezintă aproximativ 22% din populaţie), câştigătorii tranziţiei (oameni care au un trai decent şi sunt spre finalul vieţii profesionale, reprezintă aproximativ 16% din populaţie), (viitori) antreprenori individualişti (oameni care înţeleg că noile realităţi sociale necesită un comportament activ şi antreprenorial, reprezintă aproximativ 15% din populaţie), experimentatori raţionalişti cu orientare socială (oameni tineri şi educaţi care locuiesc în urbanul mare şi sunt adaptaţi în foarte mare măsură pentru provocările societăţii româneşti actuale, reprezintă aproximativ 15% din populaţie), iar atemporalii sunt oameni care au un nivel foarte scăzut în dreptul tuturor categoriilor de resurse şi reprezintă aproximativ 10% din populaţie (Vasile, 2010: 193–203). Lucrarea lui Marian Vasile propune o perspectivă interesantă şi documentată asupra principalelor diferenţe care s-au dezvoltat în societatea românească postcomunistă. Caracterul exploratoriu al abordării şi evitarea unei perspective normative sunt două caracteristici esenţiale ale acesteia. Astfel, atât modul sistematic în care cititorul este purtat prin teoriile relevante pentru analiza stilurilor de viaţă, cât şi permanenta grijă a autorului de a aplica acest cadru teoretic la realităţile româneşti şi europene conferă o valoare sporită acestei lucrări. BIBLIOGRAFIE 1. Comşa, M., Stiluri de viaţă în România după 1989, Cluj-Napoca, Editura Presa Universitară Clujană, 2006. 2. Giddens, A., Agency, Structure, în Calhoun, C. et al., Contemporary Sociological Theory, second edition, Oxford, Blackwell Publishing, 1979 (2009), pp. 231–243. 3. Hall, J., Apocalipsa: din Antichitate până în Imperiul Modernităţii, Cluj-Napoca, Editura C. A. Publising, 2009 (2010). 4. Harvey, D., Condiţia postmodernităţii: o cercetare asupra originii schimbării culturale, Timişoara, Editura Amarcord, 1990 (2002). 5. Inglehart, R., Changing Values among Western Publics from 1970 to 2006, în „West European Politics”, vol. 31, nos. 1–2, 2008, pp. 130–146. 6. Nicholas, A. J., Generational Perceptions: Workers and Consumers, în „Journal of Business & Economics Research”, vol. 7, no. 10, 2009, pp. 47–52. 7. Svedberg, P., Bardage, C., Sandin, S., Peterson, N., A prospective study of health, life-style and psychosocial predictors of self-rated health, în „European Journal of Epidemiology”, 21, 2006, pp. 767–776. Alin Croitoru 